Qu’ère evident qu’er amour que tan shautaue ath francés non ère aqueth, de gènre inferior e mès simple, que Pierre auie experimentat en d’auti tempsi entara sua hemna, ne eth sentiment romantic, qu’eth madeish alugaue, per Natasha (Ramballe avorrie madeish ambdues espècies d’amor: er un qu’ère er amour des charretiers; er aute er amour des nigauds) l’amour admirat peth francés consistie principauments enes relacions artificioses damb es hemnes, complicades e antinaturaus, que costauen especiau encantament as sentiments.